google/wiki40b huggingface dataset:
Keluarga Pontimau

Sinopsis

Rayyan (Dazrin Kamarudin), seorang penulis novel fiksyen yang baru sahaja berpindah ke sebuah kawasan perumahan untuk memulakan novel fiksyen terbarunya. Rayyan mengalami kesukaran untuk menulis dan mengalami writer’s block. Pada suatu hari, Rayyan sedang minum secawan kopi sambil memerhati tingkah laku jiran-jirannya. Pergaduhan satu keluarga telah menarik perhatiannya. Mula timbul satu idea untuk menggabungkan watak Pontianak dan Harimau Jadian. Pelik tetapi sememangnya Rayyan gemar dengan kelainan yang dapat menjadikan jalan cerita novelnya itu lebih menarik. Lalu Rayyan memulakan penulisan mengenai “Keluarga Pontimau” yang turut menerapkan nilai-nilai murni yang dapat Rayyan perolehi menerusi pemerhatian di kawasan kejirannya itu.
Keluarga Pontimau adalah sebuah keluarga hasil perkahwinan campur Pontianak dan Harimau Jadian. Keluarga ini baru berpindah ke kawasan kejiranan baharu di Saujana Bookit. Eddy (Keith Foo), ketua keluarga merupakan harimau jadian yang memiliki kekuatan luar biasa, berusia 150 tahun dan memakan daging mentah. Memiliki paras rupa yang agak kacak, penuh dengan keyakinan diri tetapi agak malas dan perbuatannya tidak menunjukkan kebijaksanaannya.
Berlainan pula dengan isterinya, Elvira (Marsha Milan Londoh) seorang Pontianak dengan gaya elegan dan sedikit kreatif. Walau sedikit gila-gila, Elvira memiliki kekuatan yang yang lebih daripada Eddie. Elvira cuba untuk memahami dan mempelajari mengenai kehidupan manusia seperti memasak, menguruskan rumah tangga, menghias rumah dan bermacam lagi tetapi sering sahaja usahanya itu menimbulkan masalah apabila dilakukan secara berlebihan.
Mereka memiliki dua orang anak kembar iaitu Joe dan Sabrina. Joe (Sean Lje) mewarisi DNA kedua ibu-bapanya. Dia yang paling kuat, bijak dan matang diantara mereka. Joe sering memastikan keluarganya tidak menimbulkan kekecohan dan hidup seperti manusia biasa. Tidak seperti ahli keluarganya yang lain, dia hanya makan sayur dan tidak berminat dengan daging ataupun darah.
Lain pula perwatakkan anak perempuan mereka iaitu Sabrina (Amelia Henderson). Sabrina berumur 20 tahun dan meningkat umur seperti hayat orang biasa, tidak seperti ibunya. Mewarisi kecantikan Elvira. Dia seorang yang diva, manja dan sering memeningkan kembarnya, Joe. Kalau dia mahukan sesuatu dia pasti akan mendapatkan tanpa peduli akan apa yang akan terjadi. Kelemahannya ialah dia akan bertukar menyerupai seekor harimau yang comel apabila malam menjelma. Dan anak bongsu mereka Baby George yang lahir setelah mereka berpindah, juga memiliki kuasa mengalihkan barang melalui minda dan juga keupayaan berkomunikasi melalui minda.
Kerana keanehan keluarga mereka juga membuatkan jiran mereka iaitu Jabar (Esma Danial) dan Julia (Yasmin Hani) ingin menyiasat mengenai Keluarga Pontimau ini. Apakah mereka dapat menyesuaikan diri dengan dunia manusia dan adakah rahsia mereka akan terbongkar?
Album Terbaik Anugerah Industri Muzik

Senarai pemenang dan calon

Siti Nurhaliza mengungguli kategori ini dengan tujuh kemenangan daripada sembilan pencalonan. Beliau juga merupakan artis pertama dan artis wanita pertama yang memenangi kategori ini lebih daripada sekali. Penyanyi Faizal Tahir merupakan artis lelaki pertama yang memenangi kategori ini lebih daripada sekali. Siti Nurhaliza juga merupakan artis pertama yang memenangi Album Terbaik pada tiga dekad yang berbeza. Siti Nurhaliza juga mencipta rekod 2 kali kemenangan berturut-turut Album Terbaik pada Anugerah Industri Muzik 1999, Anugerah Industri Muzik 2000, Anugerah Industri Muzik 2013/2014 dan Anugerah Industri Muzik 2014/2016.  
Penerbit Aubrey Suwito menjadi penerbit pertama yang menerbitkan 6 buah Album Terbaik. 
Ning Baizura, Raihan, Sarah, Faizal Tahir dan Salam Musik memenangi Album Terbaik untuk album debut.
Lerai luncur

Lerai luncur (juga lerai, lerai pantai, atau lerai ombak besar) adalah halangan kekal (atau separa kekal) seperti terumbu karang, batu, gosong, atau tanjung yang menyebabkan ombak pecah, membentuk ombak gulung atau ombak lain yang dapat diluncur, sebelum akhirnya rebah. Topografi dasar laut menentukan bentuk ombak dan jenis pecahnya. Disebabkan gosong boleh menukar saiz dan lokasi, mempengaruhi lerai, ia memerlukan komitmen dan kemahiran untuk mencari lerai yang baik. Sesetengah lerai luncur agak berbahaya, kerana peluncur boleh bertembung dengan karang atau batu di bawah air.
Lerai luncur boleh dipertahankan oleh para peluncur, kerana aktiviti dan pembinaan manusia di kawasan itu boleh menghasilkan akibat yang tidak diingini dan tidak menentu yang boleh menjadi positif, negatif, atau tidak diketahui.
Pada tahun 2008, para peluncur dan ahli alam sekitar menentang projek jalan tol di Orange County, California yang akan mengubah corak endapan dan menjejaskan lerai luncur Trestles kelas dunia di utara San Onofre State Beach yang menarik 400,000 orang peluncur pada 2007.
Masjid Kayangan Brinchang

Sejarah

Masjid Kayangan Brinchang digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Kayangan Brinchang adalah Ahamad B. Talib. Masjid Kayangan Brinchang memiliki No Daftar: MY-06-CH-00234.
Megaforce Records

Megaforce Records telah menjadi label rekod untuk kumpulan irama heavy metal dan rock, termasuk Metallica, Anthrax, Testament, S.O.D., King's X, Warren Haynes, The Disco Biscuits, Ministry, Bad Brains, Meat Puppets, Rose Hill Drive, Less Than Jake, Mushroomhead, dan The Black Crowes.
Megaforce Records bermula pada 1982 sebagai tempat untuk Metallica merekod lagu-lagu mereka kerana tiada label rekod yang berminat bekerjasama dengan kumpulan muzik ini.
Glagah Harjo

Poskod

Poskod yang digunakan di Glagah Harjo adalah 55583. Terdapat 5 buah desa di dalam daerah kecamatan Cangkringan.
Pendakian Tentera Andes

Pada awal tahun 1817, suatu kelompok gabungan orang askar - sejumlah 4,000 tentera biasa dan 1,200 askar militia  - dan orang buangan Chile pimpinan José de San Martín melakukan suatu pendakian jauh merentasi banjaran gunung Andes (Bahasa Sepanyol: Cruce de los Andes - "Pendakian banjaran Andes") untuk sampai ke Chile dalam suatu percubaan memerdekakan kawasan ini daripada penjajahan Empayar Sepanyol.
Ia dianggap bukan sahaja antara peristiwa paling penting dan hebat dalam sejarah Argentina dan Chile, tetapi juga antara peristiwa yang paling mengagumkan dalam sejarah ketenteraan manusia.

Latar belakang

Revolusi Mei tercetus pada tahun 1810 memulakan deretan peperangan pihak Rio de la Plata menentang kerajaan Sepanyol yang merebak ke seluruh benua Amerika Selatan. Walaupun gerakan ini mencapai kejayaan awal, kemajuan mereka tidak berubah kerana penentangan dan penindasan yang dilakukan oleh sebahgaian warga penjajah Amerika dan Semenanjung yang taat setia kepada kuasa Sepanyol yang berpusat di Peru.
Untuk melaksanakan rancangannya, San Martin tiba di Mendoza pada 7 September 1814 dengan tujuan mengatur tentera kecil dan berdisiplin di Provinsi Cuyo. Tidak lama selepas itu, antara 1 dan 2 Oktober tahun sama  Pertempuran Rancagua berlaku di di mana tentera patriotik Chile dikalahkan; banyak mayat para askar ini dijumpai merata-rata jajaran gunung ke arah Mendoza San Martin membentuk tentera Cuyano yang baru -  kira-kira 1000 orang -  pasukan Chile ditugaskan bawah pimpinan Andrés del Alcázar dan Bernardo O'Higgins manakala sebahagian askar lain mengikuti José Miguel Carrera dalam suatu pasukan lama yang berasingan. Pada masa yang sama, San Martín menggabungkan ke dalam suatu Batalion Sokongan (dikenali sebagai Auxiliares de Chile), yang telah kembali dari misinya di Chile di bawah pimpinan Kolonel Juan Gregorio de Las Heras oleh perintah kerajaan Wilayah Amerika selepas mengambil pengetahuan mengenai Perjanjian Lircay.

Perjalanan

Mereka mula menjejakkan kaki di kaki banjaran Andes pada 5 Januari 1817. Pasukan ini dibahagikan kepada dua jajaran dan empat pasukan: jajaran pertama diketuai Miguel Estanislao Soler San Martin dan O'Higgins, masing-masingmelalui laluan Los Patos dengan jarak selangan sehari perjalanan; jajaran kedua diketuai Juan Gregorio de Las Heras yang bergerak sepanjang laluan Uspallata sebelum disusuli Luis Beltrán dua hari kemudian dengan bekalan makanan dan senjata api mereka. Kurang setengah daripada bilangan haiwan tunggangan mereka masih terselamat dalam penyeberangan mereka ini.
Kumpulan San Martín dan O’Higgins akhirnya tiba di penghujung seberangan mereka di Santiago, Chile, pada 13 Februari 1817. Kebanyakan daripada pihak kerajaan Sepanyol bergerak ke arah utara untuk mengelak bertemu pasukan San Martín namun sebuah kumpulan pecahan seramai 1,500 orang askar kekal dan mara ke sebuah bukit yang berdekatan kota ini bernama bukit Chacabuco - di sanalah bermulanya suatu pertempuran sengit di sana.
Parungponteng

Poskod

Poskod yang digunakan di Parungponteng adalah 46185. Terdapat buah desa di dalam daerah kecamatan Parungponteng.
Tayum, Abra

Tayum merupakan sebuah bandar yang terletak di wilayah Abra, Filipina.
Pada tahun 2000, bandar ini memiliki populasi sebesar 13,360 orang.
Tayum terbagi menjadi 11 barangay.
Hiermont

Hiermont ialah sebuah komun yang terletak di komun Somme di Picardie di utara Perancis.
Siedenburg

Siedenburg merupakan sebuah munisipaliti terletak di daerah Diepholz, Niedersachsen, Jerman.
Lescheraines

Lescheraines ialah sebuah komun di jabatan Savoie di bahagian Rhône-Alpes, tenggara Perancis.
Jebus, Jebus

Poskod

Poskod yang digunakan di Jebus adalah 33362. Terdapat 17 buah desa di dalam daerah kecamatan Jebus.
Saint-Fiacre, Seine-et-Marne

Saint-Fiacre ialah sebuah komun yang terletak di komun Seine-et-Marne di utara-tengah Perancis.
Robert F. Engle

Robert Fry Engle III (lahir 10 November 1942) ialah seorang ahli statistik Amerika Syarikat dan pemenang Hadiah Peringatan Nobel dalam Sains Ekonomi, berkongsi anugerah dengan Clive Granger, "untuk kaedah menganalisis siri masa ekonomi dengan turun naik yang berbeza-beza (ARCH)".
Sindangresmi, Sindangresmi

Poskod

Poskod yang digunakan di Sindangresmi adalah 42276. Terdapat 9 buah desa di dalam daerah kecamatan Sindangresmi.
Hizairi Othman

Hizairi Othman merupakan penulis beberapa buah buku dan menjadi pensyarah di Universiti Putra Malaysia.

Misteri kehilangan

Pada 2001, beliau dilaporkan hilang tanpa diketahui sebab.Setelah keluarganya melaporkan kehilangan Hizairi di balai polis, beberapa minggu kemudian menemui kereta Citreon miliknya di kawasan Kelab Golf Saujana Impian dekat Kajang.Ibu Hizairi, Timah Baba memaklumkan bahawa anak sulungnya itu tidak diketemui sehingga ke hari pengkebumian bapanya Othman Puteh pada 19 Oktober 2003. Bapanya itu meninggal dunia akibat serangan jantung.
Polis dan keluarga tenggelam punca kerana Hizairi seorang penulis muda yang berbakat dan masih berusia 31 tahun.
Negeri-Negeri Pamah

Negeri-Negeri Pamah (Bahasa Belanda: de Lage Landen, Bahasa Perancis: les Pays-Bas) membentuk wilayah pantai di barat laut Eropah, meliputi Belgium, Belanda, dan delta rendah Sungai Rhine, Sungai Meuse, Sungai Scheldt, dan Sungai Ems di mana kebanyakan tanah berada pada atau di bawah paras laut. Kawasan luas ini yang terletak di Eropah Utara secara kasarnya bermula dari Gravelines Perancis dan Dunkirk di arah barat dayanya, ke kawasan Delfzijl Belanda dan Frisia Timur Jerman di arah timur laut, dan ke Luxembourg dan Thionville Perancis di sebelah tenggara.
Kebanyakan Negeri-Negeri Pamah adalah kawasan pantai yang disempadani oleh Laut Utara atau Selat Inggeris. Negara yang tanpa akses ke laut telah mengaitkan diri mereka dari segi politik dan ekonomi, kepada negara yang mempunyai akses akan membentuk satu kesatuan pelabuhan dan daerah pedalaman. Satu rangkap puitis juga memanggil rantau ini sebagai Negeri-Negeri Pamah dari Laut.
Negeri-Negeri Pamah adalah tempat bandar-bandar utara yang terawal, yang baru dibina dan bukan dibangunkan dari pusat purba, yang menandakan kebangkitan semula Eropah pada abad ke-12. Dalam tempoh itu, mereka menyaingi utara Itali untuk rantau yang paling padat dengan penduduk di Eropah. Kebanyakan bandar-bandar ditadbir oleh persatuan dan majlis-majlis bersama dengan pemerintah boneka; interaksi dengan pemerintah mereka yang dikawal oleh satu set peraturan ketat yang menerangkan apa yang boleh dan apa yang tidak boleh daripada mereka. Semua kawasan bergantung penuh kepada perdagangan, pembuatan dan galakan aliran bebas barangan dan tukangan.
Bahasa-bahasa Germanik berserta Belanda dan Luxembourg sebagai bahasa utama, namun bahasa Roman juga memainkan satu peranan yang penting. Bahasa kedua termasuklah Perancis (Luxembourg, Brabant sekitar Nivelles), Belgium berbahasa Roman (dipetik dari Bishopric of Liège), Romance Flanders (iaitu Cambrai, Lille, Tournai), dan Namur (Bahasa Walloon).
Sukajaya, Rajadesa

Poskod

Poskod yang digunakan di Sukajaya adalah 46254. Terdapat buah desa di dalam daerah kecamatan Rajadesa.
Bailleul, Orne

Bailleul ialah sebuah komun di jabatan Orne di barat-laut Perancis.
Kurt Zouma

Saint-Étienne

Dilahirkan di Lyon, Zouma telah bermain untuk Saint-Étienne sejak tahun 2009. Pada 2 April 2011, Zouma menandatangani kontrak professional pertamanya dan bersetuju dengan perjanjian tiga tahun. Beliau kemudiannya dinaikkan pangkat ke pasukan senior oleh pengurus, Christophe Galtier menjelang musim 2011-12. Zouma membuat penampilan professional pertamanya pada 31 Ogos 2011 ketika perlawanan Coupe de la Ligue menentang Bordeaux. Beliau bermain keseluruhan perlawanan yang berakhir dengan kemenangan 3–1 kelabnya.
Pada 7 November 2013, Zouma telah digantung was 10 perlawanan seleps kekasaran ke atas pemain Sochaux, Thomas Guerbert yang menyebabkan kaki kanannya patah dan buku lalinya terkehel.

Chelsea

Pada 31 Januari 2014, Zouma menyertai Chelsea dengan yuran dipercayai sekitar £12 juta (€14.6 juta). Beliu kekal di Saint-Étienne secara pinjaman untuk baki musim 2013–14.
Zouma pertama kali bermain untuk Chelsea sebagai pemain pertukaran ketika perlawanan persahabatan pra-musim menentang Wycombe Wanderers. Beliau menjaringkan gol pertamanya untuk Chelsea ketika perlawanan persahabatan menentang Olimpija yang berakhir dengan kemenangan 2–1, pada 27 Julai 2014. Beliau telah diberi jersi nombor 5, yang sebelum ini dipakai oleh Michael Essien.
Pada 24 September, Zouma membuat penampilan kompetitif pertamanya untuk Chelsea, ketika kemenangan 2–1 menentang Bolton Wanderers semasa pusingan ketiga Piala Liga.

Karier antarabangsa

Zouma merupakan pemain antarabangsa belia Perancis. Beliau telah mewakili negaranya untuk pasukan bawah-16 dan bawah-17. Beliau bermain untuk pasukan bawah-17 ketika Kejohanan Eropah B-17 UEFA 2011 dan Piala Dunia B-17 FIFA 2011. Pengurus Perancis, Didier Deschamps menyatakan dalam satu temu bual pada bulan April 2013 yang beliau melihat Zouma sebagai berpotensi untuk menjadi kapten pasukan Perancis pada masa hadapan.

Kehidupan peribadi

Zouma mempunyai seorang abang, Lionel, yang juga merupakan seorang pemain bola sepak professional.
Islam di Barbados

Masjid & Musallah

Tiga masjid dan Musholla mempunyai waktu ditetapkan untuk solat lima kali sehari bersama dengan rancangan syarahan mingguan pada Al-Quran dan hadis. Masjid ini juga mempunyai kelas-kelas Islam untuk kanak-kanak Muslim dari empat tahun. Teaching the Qur'an and Sunnah. Pengajaran Al-Quran dan Sunnah.

Akademi Islam Barbados

Akademi Islam Barbados (IAB) adalah organisasi yang ditubuhkan pada tahun 1998 di bawah naungan dari Syaikh Muhammad Saleem Dhorat hafizahullah yang dihargai untuk menimbulkan pemahaman yang lebih Islam di kalangan yang muda dan tua sama antara Muslim dan bukan-Muslim yang berminat. Untuk mencapai tujuan ini IAB menghasilkan risalah mengenai pelbagai aspek Islam bersama dengan isu-isu sezaman yang dihadapi umat Islam saat ini, Journal Sa'wtus Saahil yang triwulanan, siaran mingguan ceramah, Program bulanan untuk anak-anak dari usia 10 & atas, rancangan Pemuda untuk pemuda atas 16, dakwah persidangan tahunan, adik persidangan tahunan, persidangan seerah tahunan, pertemuan dengan orang bukan muslim yang tertarik, kelas pendidikan Islam, kaunseling keagamaan dan bahagian Fatawaa (untuk panduan ahli fiqih Islam).

Persatuan Muslim Barbados

Persatuan Muslim Barbados (BMA) adalah anak pertubuhan untuk masjid & musholla di negara pulau ini, yang juga melakukan menganjurkan atas nama umat Islam di peringkat kebangsaan.

Pengajaran Pusat Islam

Pengajaran Pusat Islam yang berpusat di Harts Gap, Christ Church melakukan solat dan pelbagai rancangan dan acara lain.

Lembaga Dakwah Islam dan Pemikiran

Lembaga Dakwah Islam dan Pemikiran (Institute of Islamic Propagation and Thought) membekalkan dan menyebarkan kesusasteraan Islam percuma untuk semua pertubuhan Islam.

Yayasan Madinah

Yayasan Madinah (Medinah Foundation) adalah sebuah pertubuhan amal yang bertujuan membantu orang miskin dan yang memerlukan bantuan dan membina hubungan masyarakat yang sihat dengan orang lain.

Sekolah Islam Al-Falah

Sekolah Islam Al-Falah, sebuah sekolah rendah dan menengah ditubuhkan untuk membina para pemuda Muslim dengan nilai-nilai Islam.
Pusat budaya masyarakat Islam Barbados adalah di sebelah barat pusat bandar Bridgetown. Dekat Kensington di Saint Michael. Komuniti baru ditubuhkan selama beberapa tahun terakhir sekitar kawasan Belleville dan Wanstead juga.
Kampung Langkor

Poskod

Poskod yang digunakan di Kampung Langkor, Kuala Kangsar, Perak ialah 33600.
Kampung Telok Menara

Poskod

Poskod yang digunakan di Kampung Telok Menara, Kuala Terengganu, Terengganu adalah 21200.
Sistem pembiakan lelaki

Testis

Setiap lelaki mempunyai dua biji testikel yang terletak di dalam pundi yang digelarkan "skrotum". Skrotum pula terletaknya di luar rongga abdomen lelaki kerana  suhu badan dalam tubuh adalah terlalu tinggi untuk menghasilkan sperma yang berdaya hidup. Di atas organ ini ialah epididimis yang merupakan tempat simpanan untuk sperma yang dihasilkan.
Sewaktu fetus, testis memulakan perkembangannya di dalam rongga abdomen tetapi akan menurun ke dalam pundi skrotum semasa dua bulan terakhirnya sebelum dilahir.

Zakar

Zakar mempunyai rakis yang panjang serta hujung yang lebih besar. Hujung ini digelarkan glans penis. Zakar ialah organ persetubuhan lelaki. Sewaktu syahwat lelaki dibangkitkan, zakarnya akan menjadi tegang dan tersedia untuk persetubuhan. Ketegangan ini terjadi kerana sinus darah di dalam tisu erektil zakar diisikan dengan darah. Arteri-arteri zakar akan mengembang, sedangkan vena akan memampat, supaya darah dapat mengalir ke dalam tisu erektil di bawah tekanan.

Pemancutan

Sewaktu perangsangan seks semakin teguh, sperma akan masuk ke dalam uretra. Air mani, iaitu sperma dalam bendalir, berada di dalam uretra, pengecutan otot yang ritmik akan menyebabkannya dipancut dari zakar. Sewaktu pemancutan, pundi kencing akan ditutup supaya tiada kencing akan memasuki uretra. Pengecutan yang memancutkan air mani merupakan sebahagain orgasma lelaki. Terdapatnya lebih daripada 400 juta sperma di dalam 3.5 mililiter air mani yang dikeluarkan sewaktu pemancutan. Bagaimanapun, persenyawaan masih boleh terjadi jika bilangan sperma adalah lebih rendah.
Selepas pemancutan dan/atau kehilang kebangkitan nafsu berahi, zakar akan kembali ke keadaan lembik yang normal, dan lelaki itu lazim mengalami satu tempoh masa yang digelarkan "tempoh refraktori" yang mana perangsangan tidak akan menyebabkan ketegangan zakar.
Rasipuram

Demografik 2001

Menurut bancian India pada tahun 2001, Rasipuram memiliki bilangan penduduk seramai 46,370. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Rasipuram memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Skim cepat kaya

Hukuman

Di Malaysia, mereka yang menjalankan Skim Cepat Kaya melakukan satu kesalahan di bawah Seksyen 6(4) Akta Bank dan Institusi-institusi Kewangan 1989.
Memorandum persefahaman

Memorandum Persefahaman (MoU) merupakan jenis perjanjian antara dua (dua pihak) atau lebih pihak (pelbagai pihak). Ia menyatakan konvergensi kehendak antara pihak-pihak, yang menunjukkan garis tindakan yang dimaksudkan. Ia sering digunakan sama ada dalam kes di mana pihak tidak menyatakan komitmen undang-undang atau dalam keadaan di mana pihak-pihak tidak boleh membuat persetujuan yang boleh dikuatkuasakan secara sah. Ia adalah alternatif yang lebih formal untuk perjanjian lelaki.
Sama ada dokumen merupakan kontrak yang mengikat hanya bergantung pada kehadiran atau ketiadaan unsur undang-undang yang jelas dalam teks yang sesuai dengan dokumen (yang disebut "empat sudut"). Unsur-unsur yang diperlukan adalah: tawaran dan penerimaan, pertimbangan, dan niat untuk terikat secara sah (animus contrahendi). Di Amerika Syarikat, spesifikasinya boleh sedikit berbeza bergantung kepada sama ada kontrak adalah untuk barangan (termasuk di bawah Kod Komersial Seragam [UCC]) atau perkhidmatan (tertakluk di bawah undang-undang umum negara).
Conan lawan Heiji, pertempuran rumusan antara detektif dari timur dan barat (Detektif Conan)

Conan lawan Heiji, pertempuran rumusan antara detektif dari timur dan barat" (コナンＶＳ平次 東西探偵推理勝負 "Konan vs Heiji Tōzai Tantei Suiri Shōbu") lengkok cerita 226 siri manga Jepun Detektif Conan. Arka yang disiarkan dalam majalah Weekly Shounen Sunday antara Jun 2011 dan terdiri daripada 3 bab(FILE). Bab-bab individu yang kemudian dipungut ke dalam jilid Tankōbon 74. Anime Detektif Conan disesuaikan arka kepada episod 651 dalam satu jam istimewa. Telah disiarkan di Nippon TV pada 24 Mac 2012.

Plot

Heiji dan Kazuha melawat ke Tokyo dengan tujuannya masing-masing. Semasa Kazuha berada di restoran keluarga dikenali sebagai Restoran Danny's, kes pembunuhan telah berlaku di dalam tandas restoran tersebut. Kazuha segera telefon Heiji memberitahu ada kes pembunuhan. Selepas panggilan Kazuha, Heiji, Conan, Kogoro, Ran dan Sera berjejas ke tempat kejadian.
Mangsa ialah Kengo Shibamiya mati akibat termakan racun pada gula-gula. Orang pertama terjumpa mayat iaitu ejen Andre Camel dari FBI dan menjadi saksi dalam kes tersebut. Heiji mendedahkan mangsa berkata demikian dalam loghat Kansai dan mangsa kata-kata sebenar merujuk kepada pelakunya yang tidak diketahui sebagai peracun. Menyedari pelakunya masih di restoran, polis menahan tiga orang suspek tanpa bukti. Selepas Heiji tidak dapat untuk mengelabui pesalah-pesalah untuk mendedahkan dialek Kansai mereka, Conan mengatur tiga pesalah-pesalah untuk minum sup masin.
Selepas kes ini selesai, Heiji memberitahu Kogoro tujuannya ke Tokyo. Tujuannya ialah mengajak Kogoro, Ran dan Conan ke Karuisawa untuk menyelesaikan kes pembunuhan di sebuah vila. Mangsa ialah kenalan mak Heiji bernama Kouhei Wakamatsu.

Lagu tema

Lagu Tema pembukaan untuk episod ini ialah "Miss Mystery" oleh BREAKERZ dan lagu tema penutupan "Kanashii Hodo Kyou no Yuuhi Kirei da ne" oleh grram.
Orly-sur-Morin

Orly-sur-Morin ialah sebuah komun yang terletak di komun Seine-et-Marne di utara-tengah Perancis.
Agui, Aichi

Geografi

Pekan Agui terletak di kawasan pusat Semenanjung Chita di barat daya wilayah Aichi.

Pendidikan

Pekan Agui memiliki sebuah sekolah tinggi, sebuah sekolah menengah dan empat buah sekolah rendah.
Montmaneu

Montmaneu merupakan sebuah kawasan perbandaran yang terletak di Sepanyol dalam daerah Anoia, wilayah Catalonia.
Simla

Demografik 2001

Menurut bancian India pada tahun 2001, Simla memiliki bilangan penduduk seramai 13,632. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Simla memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Adel Safar

Kehidupan peribadi

Adel Safar telah berkahwin dan mempunyai empat orang anak.
Alt Zachun

Alt Zachun merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Malauzat

Malauzat merupakan sebuah komun di jabatan Puy-de-Dôme di tengah Perancis.